Σάτυρος Α΄ του Βοσπόρου

Ο Σάτυρος Α΄ (απεβ. το 389 π.Χ.) από τη δυναστεία των Σπαρτοκιδών ήταν ηγεμόνας του βασιλείου τοθ Βοσπόρου από το 432 π.Χ. έως το 389 π.Χ. Κατά τη διάρκεια της διακυβέρνησής του συνέχισε την επεκτατική εξωτερική πολιτική τού πατέρα του, Σπάρτοκου Α΄. Κατέκτησε το Νυμφαίο, αναμείχθηκε στις πολιτικές εξελίξεις του γειτονικού βασιλείου των Σινδών και πολιόρκησε την πόλη Θεοδοσία, που ήταν σοβαρός εμπορικός αντίπαλος, λόγω τού χωρίς πάγο λιμανιού της και της γειτνίασης με τα σιτηρά της ανατολικής Κριμαίας.

Προήδρευσε σε μία σύσφιξη των δεσμών με την Αθήνα και κάποια στιγμή πιθανότατα ύψωσε ένα άγαλμα προς τιμήν του στην πόλη αυτή. Ήταν επίσης ο πατέρας του Λεύκωνα Α΄ και του Γοργίππου, που επέκτειναν το βασίλειό τους σε ένα ισχυρό βασίλειο.

 Βασιλεία 
Ο Σάτυρος Α΄ ήταν ηγετική φυσιογνωμία στην επέκταση τού βασιλείου τού πατέρα του, κέρδισε αρχικά κάποια επιτυχία παίρνοντας το Νυμφαίον από τον Γύλωνα και ίσως και το Κιμμερικόν, αλλά αργότερα είχε εκτεταμένα προβλήματα με το γειτονικό βασίλειο των Σινδών, με το οποίο είχε ξεκινήσει έναν ανεπιτυχή πόλεμο, και τις ελληνικές πόλεις-κράτη της Θεοδοσίας και της Ηράκλειας Ποντικής.

Επέτρεψε στον γιο του ισχυρού υπουργού του Σωπαίο να ταξιδέψει στην Αθήνα με δύο πλοία γεμάτα σιτάρι. Τα πλοία του γιου του Σωπαίου κατάφεραν να αποφύγουν τους πειρατές και έφτασαν στην Αθήνα. Όταν έφτασαν στην Αθήνα, ο γιος συναντήθηκε με τον Αθηναίο τραπεζίτη Πασίωνα και κατάφερε να τακτοποιήσει τις υποθέσεις του. Ο Σάτυρος Α΄, ωστόσο, κατέληξε στην άποψη ότι ο Σωπαίος συμμετείχε σε συνωμοσία για να αφαιρέσει τη ζωή του, έτσι συνέλαβε τον Σωπαίο. Καθώς ο γιος του Σωπαίου βρισκόταν ακόμη στην Αθήνα, ο Σάτυρος Α΄ διέταξε τους Βοσπόριους στην Αθήνα να κατάσχουν την περιουσία τού γιου και να τον αναγκάσουν να επιστρέψει στο βασίλειο του Βοσπόρου.

Στη συνέχεια ο Σάτυρος Α΄ αθώωσε τον Σωπαίο από τα εγκλήματά του και συμφώνησε με την κόρη του Σωπαίου, τη Θεοδοσία, να παντρευτεί τον γιο του Λεύκωνα Α΄.

 Προβλήματα με τους Σίντι 
Ο Σάτυρος Α΄ αντιμετώπισε εκτεταμένα προβλήματα με τους Σινδούς. Σύμφωνα με τον Πολύαινο, τα προβλήματα προέκυψαν, επειδή ο Σάτυρος Α΄ είχε προσφέρει την κόρη του στον Εκακταίο, τον βασιλιά των Σινδών, αλλά είχε δώσει εντολή στον Εκαταίο να σκοτώσει την υπάρχουσα σύζυγό του Τιργαταώ. Αντί να τη σκοτώσει, ο Εκακταίος την έβαλε φυλακή σε έναν πύργο, από τον οποίο αυτή μπόρεσε να δραπετεύσει και να φτάσει στη φυλή της, τους Iξομάτες. Η Tιργαταώ παντρεύτηκε τον διάδοχο τού πατέρα της, ο πατέρας της πιθανότατα ήταν βασιλιάς των Iξοματών, και ξεσήκωσε πολλές φυλές για να κάνουν πόλεμο εναντίον του Σατύρου Α΄. Ο Σάτυρος Α΄, συνειδητοποιώντας ότι δεν μπορούσε να κερδίσει, πρόσφερε ως όμηρο τον γιο του Μητρόδωρο και μήνυσε για ειρήνη.

Λίγο μετά από αυτό, έγινε μία απόπειρα κατά της ζωής της Τιργατώς, πιθανότατα οργανωμένη από τον Σάτυρο Α΄. Αφού έμαθε γι' αυτό το σχέδιο, ο Tιργαταώ σκότωσε τον Mητρόδωρο και για άλλη μία φορά ξεκίνησε πόλεμο κατά τού Σατύρου Α΄. Αυτός ο πόλεμος τερματίστηκε από τους γιους του Λεύκωνα Α΄ και τον Γόργιππο λίγο μετά το τέλος τού πατέρα τους και την άνοδό τους στον θρόνο.

 Το τέλος και η υστεροφημία 
Ο Σάτυρος Α΄ απεβίωσε στην ανεπιτυχή πολιορκία της Θεοδοσίας το 389 π.Χ. σε ηλικία 81 ετών. Το τέλος του οδήγησε στην ανάρρηση τού Λεύκωνα Α΄ και τού Γοργίππου, που επέκτειναν το βασίλειο του Βοσπόρου.

 Δείτε επίσης 
 Κιμμέριος Βόσπορος
 Κατάλογος βασιλέων του Κιμμερίου Βοσπόρου

 Παραπομπές 

 Βιβλιογραφία 





Κατηγορία:Δυναστεία των Σπαρτοκιδών